open-index/open-wikipedia-markdown huggingface dataset:
Miloš Jiránek

**Miloš Jiránek**, používal aj pseudonym **Václav Zedník**, (* 19. november 1875, Lužec nad Vltavou – † 2. november 1911, Praha) bol český maliar, výtvarný kritik, literát a prekladateľ. V maliarskom diele bol ovplyvnený impresionizmom.

## Životopis
Študoval na Filozofickej fakulte UK a na pražskej Akadémii výtvarných umení (1894-1899) u M. Pirnera a Vojtecha Hynaisa. Jeden čas býval na Hradčanoch v Lumbeho vile, odkiaľ potom tiež maľoval netradičné pohľady na blízky Pražský hrad.

## Obrazy
* *Bílá studie*
* *Čtenářka*
* *Na balkóně*
* *Písaři*
* *Sprchy v pražském Sokole*

## Galéria

Image: Miloš Jiránek, Portrét Augusta Švagrovského.jpg |*August Švagrovský*    
Image: M.Jiránek - studie II (1910).jpg |*Studie II. (1910)*    
File: Miloš Jiránek - bílá studie (1910).jpg  | *Bílá studie 1910*   
File: M.Jiránek - náměstí v Týnci nad Labem (1909).jpg |*Náměstí v Týnci nad Labem (1909)*    
File: M.Jiránek - pískaři (1910).jpg  |*Pískaři (1910)*
File: Miloš Jiránek - návštěva (1905).jpg |*Návštěva (1905)*


## Literatúra
* FORST, Vladimír, a kol. *Lexikon české literatury : osobnosti, díla, instituce*. 2/I. H-J. Praha : Academia, 1993. 589 s. ISBN 80-200-0468-8. 
* Štech, V. V. *V zamlženém zrcadle*. Praha : Československý spisovatel, 1969, str. 54, 71, 91, 109, 110, 113, 123, 132, 172, 203, 207, 225-6, 232-4 , 239

## Externé odkazy
* Miloš Jiránek  v Kdo byl kdo v našich dějinách ve 20. století

## Zdroj
* 

Kategória:Českí maliari
Kategória:Českí spisovatelia
Kategória:Českí prekladatelia
Kategória:Úmrtia na tuberkulózu
Lumbeho vila

[náhľad|Pohľad na vilu z [Lumbeho zahrada|Lumbeho záhrady]]
**Lumbeho vila** je neskoro klasicistický objekt, ktorý sa nachádza v severozápadnej časti pražských Hradčian na ulici „U Brusnice“, západným smerom od Jazdiarne Pražského hradu, severne od horného konca Jelenej priekopy neďaleko od hradčianskeho Nového sveta. Od roku 2005 ju užíval prezident ČR Václav Klaus, ktorý tu býval so svojou manželkou Liviou Klausovou. Od roku 2013 ju užíva jeho nástupca, prezident Miloš Zeman.

## História
Ide o miesto, ktoré kedysi slúžilo aj ako pohrebisko. Archeologickými prieskumami tu boli potvrdené hroby pochádzajúce už z 10. storočia, išlo zrejme o príslušníkov vtedajšieho kniežacieho ranostredovekého dvora.

V minulosti tu bola cisárska bažantnica a iné pomocné hospodárske budovy, ktoré tu nechal vybudovať Rudolf II. Habsburský. Súbor priliehal k blízkemu hospodárskemu dvoru, ktorý sa nachádzal v tesnej blízkosti Jazdiarne Pražského hradu.
 
Dom s popisným číslom 188 zakúpil v roku 1852 od Heliodora Heindla pražský politik a lekár Karel Lumbe. Na začiatku 20. storočia v ňom býval maliar Miloš Jiránek, ktorý tu tiež namaľoval niekoľko nevšedných pohľadov na neďaleký Pražský hrad. Okolité pozemky sú dodnes známe pod názvom „Lumbeho záhrady“, tie patrili bratovi Karla Lumbeho, profesorovi Josefovi. Od dedičov Karla Lumbeho dom aj s pozemkami v roku 1925 odkúpil československý štát. Objekt potom dlhé roky slúžil rôznym účelom: bývali v ňom zamestnanci hradu, slúžil aj ako skladisko. V minulosti bol objekt tak veľmi schátraný, že sa uvažovalo o jeho demolácii. V 90. rokoch 20. storočia, kedy na Pražskom hrade úradoval prezident Václav Havel, bol prebudovaný na ubytovňu určenú pre oficiálne štátne návštevy.

## Súčasnosť
Na začiatku 21. storočia, v roku 2004 si objekt za svoje bydlisko vybral vtedajší prezident Českej republiky Václav Klaus. Český štát nechal s nákladmi 52 miliónov korún chátrajúci objekt prebudovať na reprezentatívne sídlo hlavy štátu.

## Referencie

## Zdroj

Kategória:Domy v Prahe
Kategória:Vily v Prahe
Kategória:Hradčany (Praha 1)
Korytnica (minerálna voda)

**Korytnica** je stredne mineralizovaná prírodná minerálna voda, chudobná na minerálne soli. Pochádza zo zdroja, ktorý sa nachádza v osade Korytnica-kúpele v Nízkych Tatrách.

## Charakteristika
Voda je špecifická optimálnym pomerom vápnika a horčíka, no predovšetkým nízkym obsahom sodíka, čím je vhodná na každodenné použitie aj pre ľudí s vysokým krvným tlakom, cukrovkou či športovcov. Je k dispozícii aj ako prírodná liečivá voda, ktorá je vďaka vyššiemu obsahu železa a nízkemu obsahu solí vhodná pri liečbe chorôb tráviaceho ústrojenstva, porúch látkovej výmeny, osteoporózy a anémie. Voda pochádza zo zdroja Klement v kúpeľoch Korytnica. 

## Referencie

## Pozri aj
* Minerálna voda
* Zoznam značiek minerálnych vôd

## Zdroj
* www.korytnica.eu 

Kategória:Slovenské minerálne vody
Kategória:Nealkoholické nápoje
Love Me Again

„**Love Me Again**“ je skladba anglického soulového speváka Johna Newmana. Bola vydaná vo na digitálne stiahnutie v Európe dňa 17. mája 2013, okrem Spojeného kráľovstva, kde bola vydaná dňa 30. júna 2013 ako hlavný singel z jeho debutového štúdiového albumu *[[Tribute (album Johna Newmana)|Tribute]]*. Skladbu zložili Newman a Steve Booker, pričom producentmi boli Booker a Mike Spencer.

## Zoznam skladieb

## Zostava a personál
* Hlavné vokály&nbsp;– John Newman
* Producenti&nbsp;– Steve Booker, Mike Spencer
* Texty&nbsp;– John Newman a Steve Booker
* Vydavateľstvo: Universal, Island Records
* Softvér&nbsp;- Apple Logic Pro

## Pozície v rebríčkoch

## V populárnej kultúre
Skladba „Love Me Again“ je použitá v soundtracku videohry *[[FIFA 14]]*.

## Referencie

## Zdroj

Kategória:Single z 2013
Kategória:Piesne Johna Newmana
Kategória:Piesne z 2013
Cyklistické trasy na Slovensku

**Cyklistické trasy na Slovensku** sú značené smerovými dopravnými značkami podľa Vyhlášky č. 30/2020 Z. z., resp. TP 085 ("Navrhovanie cyklistickej infraštrukúry"), pre turistické cyklotrasy sa využíva STN 01 8028 "Cykloturistické značenie".

Cyklodopravné trasy majú označenie, ktoré si určujú jednotlivé obce, mestá, či regióny samostatne (napr. Bratislava využíva písmeno R pre radiály, O pre okruhy a S pre spojky + číslo trasy).

Každá cykloturistická trasa je označená jednou zo štyroch farieb (červená, modrá, zelená a žltá) a číslom. Červená farba a trojmiestne číslo označuje diaľkovú cyklomagistrálu. Štvormiestne číslo a jedna zo zvyšných farieb ostatné cyklotrasy. V niektorých oblastiach Slovenska či mestách (napr. v Bratislave) sa nachádzajú cyklotrasy značené ešte podľa starších systémov (ktoré vznikli pred schválením technickej normy).

## Medzinárodné trasy
Slovenskom prechádzajú tri trasy z celoeurópskej siete EuroVelo.

### EuroVelo 6

Cyklotrasa **Od Atlantiku k Čiernemu moru** vedie z Nantes do Constanty a má dĺžku 4 448 km.
Na Slovensku je vyznačená od Bratislavy po Štúrovo a prakticky totožná s Dunajskou cyklistickou cestou.

### EuroVelo 11
**Východoeurópska trasa** vedie z Nordkappu do Atén a má dĺžku 5 984 km. Na Slovensku nie je vyznačená.

### EuroVelo 13
**Trasa železnej opony**, vedie od Barentsovho mora k Čiernemu moru a je dlhá 10 400 km. Na Slovensku je vyznačená z Moravského Svätého Jána do Bratislavy.

## Cyklomagistrály
Cyklomagistrály sú značené zvyčajne červenou farbou. Nasledujúci zoznam obsahuje existujúce aj plánované cyklotrasy, ktoré ešte nemusia byť vyznačené v teréne.

Poznámka k tabuľke: TYP: C - cestný bicykel , H - horský bicykel

## Regionálne cyklotrasy
Sú značené:
* modrou farbou s číslami od 2001 do 2999
* zelenou farbou s číslami od 5001 do 5999
* žltou farbou s číslami od 8001 do 8999

## Miestne cyklotrasy
Jednotlivé mestá na Slovensku majú vlastné siete značených cyklotrás.
* Cyklistické trasy v Bratislave
* Cyklistické trasy v Nitre

## Referencie

## Iné projekty
Pšurnovice

**Pšurnovice** je mestská časť mesta Bytča. 

## Polohopis
Nachádza sa asi 3 km severozápadne od centra mesta. Obcou preteká Pšurnovický potok, ktorý je pravostranný prítok Váhu, meria 6,1 km a je tokom III. rádu.

## Dejiny
Obec vznikla pravdepodobne v roku 1592.

## Občianska vybavenosť
V roku 2001 v obci postavili moderný rímskokatolícky Kostol nanebovzatia Panny Márie. Bol vysvätený pomocným biskupom z Nitry ThDr. Mons. Mariánom Chovancom 11. augusta 2001.

## Referencie

## Iné projekty

## Externé odkazy
* Oficiálna stránka mesta Bytča

Kategória:Bytča
Kategória:Mestské časti na Slovensku
EuroVelo 6

**EuroVelo 6** (EV6), *Riečna cyklotrasa* (po anglicky The Rivers Route), je diaľková cyklomagistrála siete EuroVelo vedúca v dĺžke 3653 km pozdĺž viacerých veľkých európskych riek — väčšiny Loiry, časti Saôny, krátkej časti horného toku Rýnu a takmer celej dĺžky druhej najväčšej európskej rieky Dunaj — čím spája francúzske atlantické pobrežie s rumunským mestom Konstanca pri Čiernom mori.

Časť pozdĺž Dunaja je známa tiež ako Dunajská cyklistická cesta.

## Pozri aj
* EuroVelo
* Dunajská cyklistická cesta

Kategória:Cyklistické trasy na Slovensku
Abú Rajhán Muhammad ibn Ahmad Bírúní

**Abú Rajhán Muhammad ibn Ahmad Bírúní** (iné verzie mena pozri nižšie; * 15. september 973, Chórezm – † 13. december 1048, Gazna) bol všestranný stredoázijský vedec, matematik, geograf, historik a jeden z najlepších astronómov stredovekej arabskej vedy.

## Meno
Meno sa vyskytuje (resp. prepisuje) vo viacerých podobách, najmä:
***Abú Rajhán Muhammad ibn Ahmad Bírúní (Ch[a]wárizmí)** (resp. podľa modernej perzskej výslovnosti  **Abú Rajhán Mohammad ibn Ahmad Bírúní (Ch[a]várizmí)**)
***Abú ar-Rajhán Muhammad ibn Ahmad al-Bírúní (al-Ch[a]wárizmí)** (resp. podľa modernej perzskej výslovnosti: **Abú ar-Rajhán Mohammad ibn Ahmad al-Bírúní (al-Ch[a]várizmí)**)
***Abú Rajhán (al-)Bírúní**
***Al-Bírúní**
***Bírúní**
***Abú Ríhán al-Berúní**

Namiesto tvaru *Abú ar-Rajhán* sa vždy môže alternatívne použiť prepis **Abu 'r-Rajhán** alebo **Abu-r-Rajhán** alebo **Abú al-Rajhán** alebo **Abul-Rajhán** a podobne (porovnaj abú (meno)).

## Arabská veda
V 7. storočí začali Arabi preberať od Sýrčanov a byzantských Grékov dedičstvo antickej vedy, ktorú dokázali zdokonaliť a rozvinúť, takže od polovice 8. do polovice 13. storočia tzv. arabská veda značne prevyšovala európsku. Rovnako ako neskôr európskych učencov aj Arabov tak oslnila dokonalosť antických teórií, že sa na nich len zriedka odvážili niečo meniť. Napriek tomu Bírúní ako prvý zapochyboval o správnosti Ptolemaiovho modelu. Al-Bírúní bol Peržan. Dokázal využiť myšlienkové bohatstvo gréckej, perzskej, arabskej aj indickej civilizácie.

## Život
Bírúní sa narodil v meste Chórezm pri Aralskom jazere 15. septembra 973 a začal žiť v starodávnej Buchare, v tom istom čase, keď v nej pôsobil aj jeho slávny súčasník a priateľ Avicenna. Neskôr ho získal pre svoj dvor sultán Mahmúd z Gazny. Zúčastnil sa s ním na dobyvateľských výpravách, na ktorých mohol dôkladne poznávať miestnu vedu a filozofiu. Zomrel 13. decembra 1048 v Gazne.

## Dielo
V spise *Pamätníky dávnych pokolení* systematicky porovnal kalendáre rôznych ázijských národov, čím umožnil prepočítavanie dátumov z jedného kalendára do druhého. V tomto spise sa zmienil aj o pohybe Zeme. Je možné, že ho inšpirovali poznatky získané v Indii. Pochyboval o správnosti zložitého Ptolemaiovho modelu. Uvažoval o tom, prečo by sa mal celý vesmír otáčať okolo Zeme, keď sa pohyb Slnka a hviezd dá omnoho ľahšie vysvetliť dennou rotáciou Zeme okolo svojej osi. Bírúní predpokladal aj ďalší obežný pohyb Zeme a zrejme sa priblížil k vytvoreniu heliocentrického systému. Jeho *Kniha perál* obsahuje najdokonalejší prehľad stredovekej mineralógie. Pomocou Archimedovej hydrostatickej metódy veľmi presne určil mernú hmotnosť deviatich rôznych kovov. Podľa jeho poznámok sa predpokladá, že napísal asi 113 diel, z ktorých sa však zachovali len zlomky.

## Referencie

## Pozri aj
* Heliocentrizmus

## Iné projekty

## Externé odkazy
*BĪRŪNĪ, ABŪ RAYḤĀN in: Encyclopaedia Iranica

## Zdroj

* HAŠKOVEC, V.; MÜLLER, O.: *Galéria géniov*. Bratislava : Vydavateľstvo Príroda, 2006, s. 9, 10. ISBN 978-80-07-01732-0

Kategória:Perzskí matematici
Kategória:Perzskí astronómovia
Kategória:Stredovekí astronómovia
Bongo Bong

„**Bongo Bong**“ je prvý sólový singel španielsko-francúzskeho hudobníka Manu Chaa, z jeho albumu *[[Clandestino]]*. Je to jeho najúspešnejšia a najznámejšia skladba a je remakeom skladby „King of Bongo“ od Manu Negru z roku 1991. Tá má korene v skladbe „King of the Bongo Bong“ od trubkára Roya Eldridgea.

Skladba bola tiež remixovaná breakbeatovou skupinou Cut & Run a drum and bassovou dvojicou Deekline & Ed Solo.

## Zoznam skladieb
# „Bongo Bong“
# „Je Ne T'Aime Plus“
# „Mr. Bobby“
# „Bienvenido A Tijuana“

## Pozície v rebríčkoch

## Referencie

## Zdroj

Kategória:Single z 2000
Kategória:Piesne Manu Chaa
Kategória:Debutové single
Showtek

**Showtek** je holandská EDM dvojica, ktorej členmi sú bratia Sjoerd a Wouter Janssenovci. Hudbu začali produkovať v roku 2001, pričom začali tvoriť v žánri techno, neskôr hardstyle a tiež progresívny/electro house. V decembri 2013 založili vlastné vydavateľstvo Skink Records, ktoré patrí pod vydavateľstvo Spinnin' Records.

## Diskografia
### Štúdiové albumy

### Single

### Remixy
* David Guetta feat. Sam Martin – Lovers on the Sun (Showtek Remix) (2014)
* Dirty South & Alesso feat. Ruben Haze - "City Of Dreams" (Showtek Remix) (2013)
* Carly Rae Jepsen - "Tonight I'm Getting Over You" (Showtek Remix) (2013)
* Showtek – "Hold Us Back" (2012 DJ Edit) (2012)
* Marcel Woods – The Bottle (Showtek Remix) (2010)
* System F – "Out of the Blue" (Showtek Remix) (2010)
* Mr. Puta – "Green Stuff" (Showtek Remix) (2009)
* Abyss & Judge – "Hardstyle Revolution" (Showtek Remix) (2009)
* Donkey Rollers – "No One Can Stop Us" (Showtek Kwartjes Remix) (2009)
* Charly Lownoise & Mental Theo – "Wonderful Days 2.08" (Showtek Remix) (2008)
* Brennan Heart – "Revival X" (Showtek Remix) (2008)
* Zushi – "La La Song" (Showtek Remix) (2008)
* Methods of Mayhem – "F.Y.U." (Showtek Remix) (2003)
* DJ Duro – Just Begun" (Showtek Remix) (2003)
* Walt – Wanna Fuck" (Showtek Remix) (2003)
* Desperation – "Our Reservation" (Showtek Remix) (2002)
* Desperation – "Our Reservation (Part Two)" (Showtek Remix) (2002)
* Walt vs. Zero-Gi – "Exciter"/"Contact" – "Exciter" (Showtek Remix) (2001)
* DJ Duro – "Again" (Remixes) – "Again" (Showtek Remix) (2002)

## Referencie

## Zdroj

Kategória:Hudobné skupiny z 2001
Kategória:Elektronické hudobné dvojice
Kategória:Holandskí dídžeji
Kategória:Remixéri
Kategória:Holandské elektronické hudobné skupiny
Kategória:Hardstyloví hudobníci
Ján Literát z Madočian

**Ján Literát z Madočian** (* ?† 26. september 1390) bol slovenský zeman, známy falzifikátor a notár liptovskej stolice.

O živote stredovekého falšovateľa Jána Literáta z Madočian, dnes už neexistujúcej osady, ktorá sa neskôr stala súčasťou obce Liptovská Teplá, sa nezachovalo veľa detailov. Stal sa známy vďaka falzifikácii donačných listín, ktoré v 14. storočí dokonca vyvolali potrebu overenia pravých listín a vznik tzv. Liptovského a turčianskeho registra. Vyhotovenie falošných listín bola v stredoveku mimoriadne náročná činnosť vyžadujúca si nielen vedomosti, ale aj značnú zručnosť. Zároveň za falzifikáciu bol prísny trest konfiškácie celého majetku a trest smrti. Pri prehliadke Literátovej kúrie v roku 1390 boli nájdené falošné pečate uhorských kráľov, kapitúl a konventov, ktoré vydávali listiny. Na stoličnom súde vo Svätej Mare sa k svojej činnosti priznal. Bol odsúdený na trest smrti upálením.

Tejto problematike sa venoval okrem iného aj významný slovenský historik Alexander Húščava, ktorý vydal monografiu s názvom *Ján Literát a liptovské falzá*. O Jánovi Literátovi bol natočený životopisný film režisérom Jánom Zemanom v roku 1983.

## Referencie

## Ďalšia literatúra
* 

## Externé odkazy
* http://www.dejinyliptova.guran.sk/component/content/article/37-liptov-lanky/60-liptovske-historicke-naj.html 
* http://www.liptovskatepla.sk/historia-obce.phtml?id5=4373 
* http://www.csfd.cz/film/212530-jan-literat/filmoteka/

Kategória:Úmrtia v 1390
Kategória:Slovenskí notári
Breakstep

**Breakstep** alebo tiež **breakbeat garage** je štýl hudby, ktorý vznikol z UK garage scény, pričom výrazne ovplyvnil vývoj žánru dubstep.

## História
Breakstep vznikol zo zvuku žánru 2-step garage, ale obsahuje basové linky štýlu drum and bass. Prelom tohto štýlu nastal v roku 1999, kedy sa predalo 15 000 kópií skladby „I Don't Smoke“ od britského prducenta Deekline, a ktorá sa dostala na 11. miesto v britskom rebríčku UK Singles Chart. Potom nasledovala skladba „138 Trek“ od DJa Zinca, v ktorej experimentoval s drum and bassovou produkciou pri zachovanom tempe 138 úderov za minútu.

## Významní interpreti
* Deekline
* DJ Distance
* DJ Zinc
* Ed Solo
* Zed Bias

## Referencie

## Zdroj

Kategória:UK garage
Kyrnasivka

**Kyrnasivka** (; ) je sídlisko mestského typu na Ukrajine v Tuľčynskom rajóne Vinnyckej oblasti. Na základe prieskumu z roku 2022 tu žije približne 4 828 obyvateľov.

## Referencie


## Iné projekty

## Externé odkazy
* Najvyššia Rada Ukrajiny 

Kategória:Mestá na Ukrajine
Kategória:Sídliská mestského typu na Ukrajine
Perlinov šum

**Perlinov šum** je počítačom generovaný šum používaný hlavne v počítačovej grafike ako realistická imitácia náhodnej textúry. Vyvinul ho Ken Perlin v roku 1985.

## História
Šum je tvorbou Kena Perlina, ktorý ho vyvinul počas práce pre Mathematical Applications Group, Inc. pre sci-fi film Tron. V roku 1997 Ken Perlin získal ocenenie *Academy Award for Technical Achievement* od Akadémie filmových umení a vied za prínos pre počítačovú grafiku.

## Algoritmus

Perlinov šum sa najčastejšie používa ako dvoj- až trojdimenzionálna funkcia, ale môže sa použiť ľubovoľné množstvo dimenzií.
Daný je bod A, ktorého hodnota sa počíta, n-dimenzionálna mriežka a počet bodov medzi dvoma bodmi mriežky P. Pre každý bod mriežky sa určí vektor s pseudonáhodnou dĺžkou a orientáciou (je dôležité aby sa pre jeden bod určil vždy rovnaký vektor) a vektor idúci z bodu mriežky do bodu A. Následne sa vypočíta skalárny súčin daných vektorov. Hodnota pre bod A je lineárnou interpoláciou pre bod zo súradnicami B_{(X,Y)} = A_{((3(X/P)^2-2(X/P)^3)*P,(3(Y/P)^2-2(Y/P)^3)*P)} hodnôt všetkých bodov mriežky, ktoré ohraničujú bod A (ich počet je 2n).

## Referencie

## Externé odkazy
*Making Noise  Autorov popis Perlinovho šumu (en)
*Noise math FAQ  od Matta Zuckera (en)
*Pôvodný zdrojový kód v C++
Zámok Blatná

náhľad|Zámok Blatná
**Zámok Blatná** sa nachádza v rovnomennom meste asi 60 kilometrov severne od Českých Budějovíc a 95 km južne od Prahy. Blatná patrí medzi stavebne historicky najhodnotnejšie a architektonicky najvýznamnejšie pamiatky svojho druhu v Česku.

Pôvodne to bola tvrdza, ktorej počiatky siahajú do 13. storočia. Počas 14. storočia získala charakter gotického hradu.

## Dejiny
náhľad|Južný pohľad na zámok s Rožmitálskym a Rejtovým palácom
náhľad|Celkový pohľad na zámok v júli 2010
Svoje meno získal hrad a po ňom i osada, ktorá pri ňom vyrastala, od močiarov, uprostred ktorých bol postavený.
Prvá písomná zmienka o „Blatnom hrade“ pochádza z roku 1235. Z pôvodného hradu sa dodnes zachovali len zvyšky románskej kaplnky z 13 . storočia, ktoré boli vykopané v roku 1926.

Od 13. storočia patril hrad do majetku pánov Bavorov zo Strakoníc. Podľa správy z roku 1253 tu sídlili johaniti a od roku 1391 páni z Rožmitálu. Vtedy tiež prešiel hrad prvou významnou prestavbou. Za Zdeňka z Rožmitálu († 1398) bol starý dvorec (okrem románskej kaplnky) zbúraný a na jeho mieste postavili kamenný palác s monumentálnou hranolovou vežou v čele. Hrad bol obohnaný kamennou stenou, vodnou priekopou a hlineným valom. Prestavbu dokončil Zdeňkov syn Jan.

Najvýznamnejšia doba hradu nastala v 15. storočí. Vtedy ho vlastnil kráľovský kastelán Zdeněk Lev z Rožmitálu, ktorý si tu vybudoval reprezentatívne sídlo. Prestavbu paláca, hradných múrov a vodnej priekopy viedol Benedikt Rejt.

Po smrti pána Zdeňka Leva (1535) prešiel hrad v roku 1541 do majetku rodu Šternberkovcov. Tí ho však krátko po tom, v roku 1579, predali Janovi z Rozdražova. Jeho syn Václav vystaval na severnej strane nový renesančný palác.

V roku 1695 hrad získal rod uhorských grófov Serényiovcov, za ktorých vlády hrad zachvátil požiar. V dôsledku toho boli v rokoch 1763 – 1767 vykonané na hrade rozsiahle opravy.

V roku 1798 kúpil Blatnú Karel Hildprandt z Ottenhausenu. Hildprandtovci zámok vlastnili až do konfiškácie v rokoch 1948 – 1952. Za nich došlo k pretvoreniu obory na anglický park, bola zbúraná románska kaplnka a niektoré ďalšie budovy a prestavané niektoré časti paláca. K poslednej väčšej úprave došlo za Roberta Hildprandta v rokoch 1850 – 1856, kedy bol hrad pod vedením architekta B. Grubera regotizovaný.

Po roku 1989 sa Kornélia Hildprandtová a jej dcéry Jozefína a Jana, každá so svojím synom, vrátili späť z emigrácie do vlasti a po reštitúcii v roku 1992 pokračujú ďalej v rozsiahlej v rekonštrukcii zámku.

## Referencie

## Iné projekty

## Externé odkazy
* Blatná
* Zámok Blatná 
* História zámku/hradu Blatná 

## Zdroj

Blatná
Kategória:Národné kultúrne pamiatky v Juhočeskom kraji
Kategória:Neogotické stavby v Česku
Kategória:Vodné hrady a zámky
ATTESA

**ATTESA** (skratka z **Advanced Total Traction Engineering System for All-Terrain**) je systém pohonu 4 × 4, ktorý používajú niektoré automobily značky Nissan, vrátane niekoľkých modelov značky Infinity.

Je podobný systémom pohonu 4 × 4 ostatných automobiliek, pričom krútiaci moment prechádza z prevodovky do stredového viskózneho samosvorného diferenciálu, ktorý ho rozdeľuje na predný diferenciál a hnacím hriadeľom na zadný diferenciál.

## Automobily používajúce systém ATTESA
;ATTESA
* Nissan Avenir 
* Nissan Bluebird
* Nissan Primera
* Nissan Prairie
* Nissan Pulsar
* Nissan Sunny

;ATTESA ET-S/ATTESA ET-S Pro
* Nissan Skyline R32
* Nissan Skyline R33
* Nissan Skyline GT-R
* Nissan Skyline Crossover
* Nissan 
*
*
*
*

## Zdroj

Kategória:Nissan
Kategória:Pohon 4 x 4
Kategória:O20-O29 Iné choroby matky súvisiace najmä s ťarchavosťou
Funkstep

**Funkstep** (ˈfʌŋkstɛp) je štýl elektronickej tanečnej hudby a zároveň subžáner drum and bassu, dubstepu a takisto funky housu.

## História
Od vzniku dubstepového hnutia v roku 2001, si funkstep získal viacero poslucháčov. Svoju formu si vytvoril do roku 2012 spojením prvkov žánrov dubstep, drumstep, drum and bass, funky house a electro house.

## Významní interpreti
* Big Gigantic
* Pretty Lights

## Referencie

## Zdroj

Kategória:Žánre elektronickej tanečnej hudby
Štefánikova cyklomagistrála

**Štefánikova cyklomagistrála** je značená cykloturistická trasa vedúca hrebeňom Malých Karpát. Prvá časť v dĺžke 26,2 km z bratislavskej Koliby do sedla Pezinská Baba bola vyznačená v roku 2013 a má pridelenú červenú farbu a číslo 047. Podobne ako súbežná trasa pre pešiu turistiku - Štefánikova magistrála - je pomenovaná podľa významného slovenského astronóma, politika a generála Milana Rastislava Štefánika.

## Priebeh trasy

## Referencie


## Iné projekty

## Externé odkazy
Mapa Štefánikovej cyklomagistrály na oma.sk

Kategória:Cyklistické trasy na Slovensku
Kategória:Pomenovania podľa Milana Rastislava Štefánika
Kategória:Doprava v Bratislave
Kategória:Doprava v okrese Pezinok
Kategória:Doprava v okrese Malacky
Kategória:Doprava v okrese Trnava
Kategória:Doprava v okrese Senica
Kategória:Doprava v okrese Myjava
Medaila Za zásluhy

náhľad|Medaila Za zásluhy

**Medaila Za zásluhy** je nižšie štátne vyznamenanie Česka.

Vznikla v roku 1990. Udeľuje sa ako vyznamenanie osôb, ktoré sa zaslúžili o štát alebo územný samosprávny celok. Delí sa do troch stupňov, ktorým zodpovedá materiál a počet fialových pruhov na stužke. Výtvarným autorom medaily je Jiří Harcuba. 

## Pozri aj
* Zoznam nositeľov Medaily Za zásluhy

## Iné projekty

## Externé odkazy
* Medaila Za zásluhy na hrad.cz

## Zdroj
* 

Kategória:České rady a vyznamenania
Kategória:Česko-slovenské rady a vyznamenania
Tyrania (Grécko)

**Tyrania** (od *tyrannos*) bola forma samovlády v starovekom Grécku.

Slovo *tyranos* Gréci prevzali pravdepodobne z niektorého východného jazyka, označoval len vládu jednotlivca bez neskoršieho hanlivého prídychu.Grécka tyrania je prechodným obdobím medzi vládou pozemkovej aristokracie a otrokárskym štátom. Prvé doložené použitie tohto výrazu v gréčtine je od starovekého gréckeho básnika Archilocha z Paru, ktorý tyranom nazval Daskylovho syna Gyga z Lýdie.náhľad|Harmadios a Aristogeitón vošli do dejín ako „Tyranobijci“, rímska kópia gréckeho originálu, Národné archeologické múzeum v Neapole

Tyranom sa mohol stať víťazný vodca vojenského puču alebo ľudového povstania. Boli to jednotlivci, ktorí pochádzali z aristokratických alebo remeselníckych rodín, prípadne aj zo zmiešaných manželstiev. (napr. Kypselos v Korinte, jeho matka pochádzala z aristokratickej rodiny a otec bol remeselník). Keď sa tento titul stal hanlivým, nebolo to preto, že ako sa kto zmocnil vlády, ale ako vládol. Najstarší tyrani boli väčšinou u ľudu obľúbení, lebo robili politiku v ich záujme a obklopovali sa múdrymi radcami. Tyrani druhej generácie spravidla svoju moc zneužívali, dbali hlavne o svoju slávu a nie o prospech ľudu. Už sa viac obklopovali telesnými strážami a boli častejšie zvrhnutí povstaním. V neskoršom období gréckych dejín sa tyrani definitívne zdiskreditovali, keď nastolili autoritatívnu diktatúru opierajúcu sa o žoldnierov. Keďže si niektorí počínali doslova tyransky, v mestách sa uskutočňovali demokratické prevraty.

Tyranie začali vznikať v polovici 7. storočia pred Kr., keď dochádzalo v starovekom Grécku k povstaniam s cieľom zvrhnúť niektoré aristokratické vlády. Historik Thukydides uvádza, že keď sa moc v Grécku zväčšovala a Gréci vynakladali zvýšené úsilie na získavanie peňazí, vo väčšine miest, kde vzrástli finančné príjmy sa k moci dostali tyrani (predtým tam boli dedičné kráľovstvá s vymedzenými výsadami). Tyrani sa v mestách dostávali k moci po odstránení pozemkovej šľachty. Staršie tyranie sa opierali najmä o stredné vrstvy roľníkov a remeselníkov, starali sa o hospodársku prosperitu miest, o rozvoj námorného obchodu a podporovali aj umenie.

Prvá známa tyrania sa nastolila v Korinte okolo roku 657 pred Kr., kde sa vlády ujal Kypselos. (vládol 657627 pred Kr.) Ďalšie podobné vzbury boli potom v Megare, Sikyóne a v ďalších mestách. V roku 632 pred Kr. sa aj v Aténach o takýto prevrat pokúsil Kylón, ale neuspel. Neskôr sa to v Aténach podarilo Peisistratovi, ktorý bol medzi tyranmi starovekého Grécka najvýznamnejšou osobnosťou.

*Nasledujúci zoznam uvádza mená významnejších tyranov Grécka, zoradených chronologicky.*

## Referencie a bibliografia

Kategória:Staroveké Grécko
Goa trance

**Goa trance** je forma elektronickej hudby, ktorej korene siahajú do 80. rokov v indickom štáte Goa.

## História
Tento štýl má svoje korene v štáte Goa z konca 60. a začiatku 70. rokov, ktorý bol hlavnou centrálou hnutia hippies. Je silne ovplyvnený ideálmi a symbolikou generácie z konca 60. rokov, vrátane psychedelických drog, budhizmu a jógy. Jeho priaznivci pochádzali predovšetkým z radov mladých turistov.

## Zvuk
Goa trance obsahuje energické beaty, často v štandardnom tanečnom rytme 4/4. Tempo je približne od 130 do 150 úderov za minútu, hoci niekedy môže mať tempo len okolo 110 a niekedy tiež až okolo 160 úderov za minútu. Často používa veľmi krátke noty (1/16, 1/32), pričom je energickejšie a kompaktnejšie ako iné subžánre trance. Tiež obsahuje prvky psychedelického rocku a zvuku analógových syntetizátorov. Dĺžka skladieb sa pohybuje prevažne od 8 do 12 minút. Skladby sa zameriavajú na energické prechody s použitím zmeny perkusívnych vzoriek.

## Významní interpreti
;Stará škola Goa Trance

* Dimension 5 - *Transdimensional* 
* Pleiadians - *IFO* 
* Hallucinogen - *Twisted*
* Prana - *Geomantik*
* Blue Planet Corporation - *Blue Planet*
* Total Eclipse - *Violent Relaxation*
* Astral Projection – *Trust In Trance*
* Battle of the Future Buddhas - *Twin Sharkfins* 
* Etnica - *Alien Protein*
* Electric Universe - *Stardriver* 
* The Muses Rapt - *Spiritual Healing*
* Juno Reactor - *Beyond the Infinité*
* Green Nuns of the Revolution - *Rock Bitch Mafia*
* Jaïa - *Blue Energy*
* Tim Schuldt - *Singels Collection* 
* X-dream - *We Created Our Own Happiness*
* The Infinity Project - *Feeling Weird*
* Koxbox - *Dragon Tales*
* Doof - *Lets Turn On*
* Eat Static - *Abduction*
* UX - *Ultimate Experience*

* Shakta - *Silicon Trip*
* Fractal Glider - *Parasite*
* Technosommy - *Synthetic Flesh*
* Toï Doï  - *Technologic*
* Deviant Electronics - *Brainwashing is Childs Play*
* Planet BEN - *Trippy Future Garden*
* Transwave - *Phototropic*
* Man with No Name - *Moment of Truth*
* Asia 2001 - *Live*
* Colorbox - *Train to Chroma City*
* Ominus - *Ominus*
* Xenomorph - *Cassandras Nightmare*
* Hunab Ku - *Magik Universe*
* Slide - *Unstable*
* Message from God - *Project Genesis*
* Hux Flux - *Cryptic Church*
* Lunar Asylum - *Lunar Asylum*
* OOOD - *Breathing Space*
* Cydonia - *In Fear of a Red Planet*
* Orion - *Futuristic Poetry*
* Miranda - "Phenomena"

Nová škola Goa Trance:

* Goasia - From Other Spaces 
* Filteria - Daze of our Lives 
* Goasia - Dancing With the Blue Spirit 
* Filteria - Sky Input 
* Afgin - Astral Experiences 
* Mindsphere - Inner Cyclone 
* Khetzal - Corolle 
* Ethereal - Anima Mundi 
* Ra - 9th 
* Ypsilon 5 - Binary Sky 
* E-mantra - Arcana
* New Born - The Trip Of The Luna King EP
* Agneton - Horizon In Your Head
* The Distant Civilization - Y

## Referencie

## Zdroj


Kategória:Trance
Theagenes

**Theagenes** alebo **Theagenés** () môže byť:
* tyran Megary v 7. stor. pred Kr., pozri Theagenes z Megary
* grécky básnik v 6. stor. pred Kr., pozri Theagenes z Rhégia
* aténsky politik v 4. stor. pred Kr., pozri Theagenes z Atén
* tébsky veliteľ posvätnej družiny, padol v bitke pri Chaironei († 338 pred Kr.), pozri Theagenes z Téb
* člen vlády tzv. tridsiatich tyranov v Aténach, pozri Theagenes (Atény)
* grécky kynický filozof z druhého storočia, pozri Theagenes z Patry
* vysoký úradník za vlády Ptolemaia IV., pozri Theagenes (Egypt)
* dvojnásobný víťaz starovekých olympijských hier v pankratiu a boxe, pozri Theagenes z Thasu 

**Theagenes** môže byť aj:
* rod motýľov Theagenes (motýľ)
Stanislav Guštafík

**Stano Guštafík** je slovenský televízny scenárista, dramaturg, režisér a kreatívny producent. V rokoch 20002007 absolvoval Katedru dramaturgie a scenáristiky na FTF VŠMU. Pre televíziu JOJ v minulosti písal scenáre seriálov ako *[[Mafstory]], [[Profesionáli (slovenský seriál)|Profesionáli,]]* *[[Aféry]], [[Nevinní (seriál)|Nevinní]]* alebo *[[Dedičstvo (seriál)|Dedičstvo]]*. V rokoch 20112015 bol hlavným dramaturgom televízie JOJ. V súčasnosti stále pracuje pre televíziu JOJ, najčastejšie v spolupráci so scenáristkou Kristínou Cibulkovou a režisérom Ivanom Predmerským.

## Scenárista
* 20072012: *[[Mafstory]]* 
* 20082014: *[[Profesionáli (slovenský seriál)|Profesionáli]]* 
* 20102011: *[[Aféry]]* 
* 20112012: *[[Hoď svišťom|Hoď svišťom]]* 
* 20112012: *[[Nevinní (seriál)|Nevinní]]* 
* 2013: *[[Rodinné záležitosti]]* 
* 20132014: *[[Dedičstvo (seriál)|Dedičstvo]]* 
* 2015: *[[Svet podľa Evelyn]]* 
* 20152016: *Bude horšie* 
* 20162020: *[[Prázdniny (seriál)|Prázdniny]]* 
* 2018: *Prázdniny - Vianočné dobrodružstvo (TV film)* 
* 2021: *[[Šťastná rybka]]*
* 2021 - 2023: *[[Hranica (slovenský seriál)|Hranica]]*
* 2022: *Superžena (film)*
* 2023: *Večne mladí*

## Kreatívny producent
* 2021 - 2023: *[[Hranica (slovenský seriál)|Hranica]]*

## Dramaturg
* 20072012: *[[Mafstory]]* 
* 20082009: *[[Panelák (seriál)|Panelák]]*
* 2008: *[[Súdna sieň (seriál)|Súdna sieň]]*
* 20082009: *[[Kutyil s.r.o.]]*
* 20082009: *Cestovka*
* 20082010: *[[Novoročný príhovor tety Márgit]]*
* 2009: *[[Dr. Hermanová]]*
* 20092010: *[[Prvé oddelenie]]*
* 20092011: *[[Keby bolo keby]]*
* 20102011: *[[Aféry]]* 
* 2013: *[[Rodinné záležitosti]]* 
* 20132014: *[[Dedičstvo (seriál)|Dedičstvo]]* 
* 2014: *[[Profesionáli (slovenský seriál)|Profesionáli]]* 
* 20142015: *[[V siedmom nebi (televízna relácia)|V siedmom nebi]]*
* 20152016: *[[Nová záhrada]]*
* 2015: *[[Svet podľa Evelyn]]* 
* 20162017: *[[Dobre vedieť!]]*
* 2017: *[[Silné reči]]*
* 2019: *[[Delukse]]* 
* 2023: *[[Einstein (slovenský seriál)|Einstein]]*

## Režisér
* 20082009: *Cestovka* 
* 2010: *Novoročný príhovor tety Márgit*
* 2013: *Rodinné záležitosti*
* 20152016: *Bude horšie*
* 2016: *Bude hůř*

## Referencie

## Externé odkazy
* 
* 

Kategória:Slovenskí televízni scenáristi
Kategória:Slovenskí televízni dramaturgovia
Kategória:Slovenskí televízni režiséri
Kategória:Absolventi Vysokej školy múzických umení
Me & You (pieseň Nero)

„**Me & You**“ je skladba anglickej drum and bassovej skupiny Nero z ich debutového albumu *[[Welcome Reality]]*. Skladba bola vydaná ako singel v Spojenom kráľovstve na digitálne stiahnutie dňa 2. januára 2011, pričom vo formáte 12" vinylu bol dostupný o deň neskôr. Dňa 8. januára 2011 singel debutoval na 15. mieste v rebríčku UK Singles Chart a dosiahol 1. miesto v rebríčku UK Indie Chart.

Singel bol vybraný DJom Zanom Lowem za "Hottest Record in the World", dňa 28. september 2010. Dňa 9. januára 2012 bol použitý remix „Me & You“ od skupiny Dirtyphonics v traileri videohry *[[Gran Turismo 5]]* a takisto v soundtracku videohry **.

## Hudobné video
Hudobné video k skladbe „Me & You“ bolo prvýkrát zverejnené na portáli YouTube dňa 5. decembra 2010. Do januára 2014 malo video viac ako 9 miliónov zhliadnutí.

## Zoznam skladieb

## Pozície v rebríčkoch

## Referencie

## Zdroj

Kategória:Single z 2011
Kategória:Piesne skupiny Nero
Ivan Huljak

**Ivan Huljak** je slovenský scenárista a producent. Niekedy vystupuje v stand-up comedy show Jána Gorduliča *Silné reči*. Pracoval na mnohých projektoch JOJ ako napríklad *[[Mafstory]]*, *[[Profesionáli (slovenský seriál)|Profesionáli]]* alebo *[[Zoznam častí seriálu Hoď svišťom|Hoď svišťom]]*. Momentálne (2014) píše scenáre a je producentom seriálu *[[Dedičstvo (seriál)|Dedičstvo]]*, spolu s Kristínou Cibulkovou a Stanom Guštafíkom.

## Scenárista
* *[[Mafstory]]* (2006 - 2012)
* *[[Profesionáli (slovenský seriál)|Profesionáli]]* (2008 - súčasnosť)
* *[[Ako som prežil]]* (2009)
* *[[Aféry]]* (2010 - 2011)
* *[[Zoznam častí seriálu Hoď svišťom|Hoď svišťom]]* (2011)
* *[[Nevinní (seriál)|Nevinní]]* (2011 - 2012)
* *[[Dedičstvo (seriál)|Dedičstvo]]* (2013 - súčasnosť)

Kategória:Slovenskí scenáristi
Hierón

**Hierón** () môže byť:
* tyran v Gele a Syrakúzach v 5. stor. pred Kr., pozri Hierón I.
* tyran v Syrakúzach v 4. stor. pred Kr., pozri Hierón II.
* grécky hrnčiar v 5. stor. pred Kr., pozri Hierón (hrnčiar)
Gorgé (dcéra Danaa)

**Gorgé** alebo **Gorga** (*Gorgé*, ) je v gréckej mytológii dcéra líbyjského kráľa Danaa a a jednej z jeho manželiek Hamadryád.
 
Podľa antického autora Apollodora z Atén bola Gorgé jedna z päťdesiatich dcér líbyjského kráľa Danaa a jeho manželky Hamadryády Foiby, alebo Atlanteie. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Gorge za manžela vybrali Hippothoa, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
 
## Referencie a bibliografia

Kategória:Postavy gréckej mytológie
Asking Alexandria

**Asking Alexandria** je anglická metalcorová skupina z Yorku v North Yorkshire. Bola založená v roku 2008 a v súčasnosti sú jej členmi Danny Worsnop (spev), Ben Bruce (sólová gitara), Cameron Liddell (rytmická gitara), Sam Bettley (basová gitara) a James Cassells (bicie).

## Hudobný štýl a vplyvy
Hudba skupiny Asking Alexandria je označovaná hudobnými kritikmi ako screamo, metalcore  a electronicore, ktorý sa na každom novom albume objavoval menej a menej. Worsnop na Twitteri označil, že najviac ich ovplyvnila tvorba skupiny Aerosmith.

V rozhovore zas označil Cameron, že ho ovplyvnila tvorba skupín Slipknot, Papa Roach, Mötley Crüe a Guns N’ Roses.

Ben Bruce vo viacerých rozhovoroch potvrdil, že ich vplyvy pochádzajú od interpretov Blink-182, The Beatles, Eric Clapton, B.B. King, Gary Moore, Joe Bonamassa, Metallica, Slipknot, Deep Purple, Michael Bublé, Foreigner a Ozzy Osbourne.

## Členovia

## Diskografia
Reckless & Relentness (2010-2012)

From Death to Destiny (2013–2014)

The Black (2015–2016)

The Fifth One (2017- )

## Ocenenia
Independent Music Awards 2012: *Reckless & Relentless* - Best Metal/Hardcore Album

## Referencie

## Externé odkazy
*Oficiálna stránka 

## Zdroj

Kategória:Hudobné skupiny z 2008
Kategória:Pätice v hudbe
Kategória:Electronicorové hudobné skupiny
Kategória:Držitelia ceny Kerrang! Award
Kategória:Anglické heavymetalové hudobné skupiny
Kategória:Metalcorové hudobné skupiny
Špykiv

**Špykiv** (; ; ) je sídlisko mestského typu (*селище міського типу*) na Ukrajine v Tuľčynskom rajóne Vinnyckej oblasti. Žije tu 3363 obyvateľov.

## Externé odkazy
* Najvyššia Rada Ukrajiny 

Kategória:Mestá na Ukrajine
Kategória:Sídliská mestského typu na Ukrajine
T-Mobile MDA

**MDA** (Mobile Digital Assistant) je názov série smatrfónov od známej taiwanskej firmy HTC, predávaných pod značkou operátora T-Mobile.

Na európskom trhu boli dostupné najmä modely: *T-Mobile MDA I*, *MDA II* a *MDA III*.

Ďalšie vyrábané modely (najmä pre trh USA): *MDA (US)* (HTC Wizard), *MDA Ameo* (HTC Athena), *MDA Compact* (HTC Magician), *MDA Compact II* (HTC Charmer), *MDA Compact III* (HTC Artemis), *MDA Compact IV* (HTC Diamond), *MDA Compact V* (HTC Touch Diamond 2), *MDA Mail* (HTC Excalibur), *MDA Pro* (HTC Universal), *MDA Touch* (HTC Elf), *MDA Touch 256* (HTC Elfin), *MDA Touch Plus* (HTC Niki), *MDA Vario* (HTC Wizard), *MDA Vario II* (HTC Hermes), *MDA Vario III* (HTC Kaiser), *MDA Vario IV* (HTC Raphael)

Podrobnejší zoznam modelov HTC.

Kategória:Mobilné telefóny
Agathokles

**Agathokles** alebo **Agathoklés** () môže byť:
* tyran Syrakúz v 4. stor. pred Kr., pozri Agathokles zo Syrakúz
* syn a nástupca tyrana Agathokla zo Syrakúz, pozri Agathokles (Syrakúzy)
* syn tráckeho kráľa Lysimacha, pozri Agathokles (syn Lysimacha)
* archón v Aténach v rokoch 357/356 pred Kr., pozri Agathokles z Atén
* grécky historik približne z 3. stor. pred Kr., pozri Agathokles z Kyzika
* otec komického básnika Eudoxa zo Sicílie, pozri Agathokles (Sicília)
* dvoran egyptského vládcu Ptolemaia IV. a regent Ptolemaia V., pozri Agathokles (syn Agathokla)
Istros

**Istros** (*Istros*) môže byť:
* v gréckej mytológii:
** riečny boh, pozri Istros (mytológia)
** syn egyptského kráľa Aigypta, pozri Istros (syn Aigypta)
* starogrécky názov rieky Dunaj, pozri Dunaj
* staroveké grécke mesto v dnešnom Rumunsku, pozri Histria
* mesto na ostrove Kréta, pozri Istros (Kréta)
* grécky historik v 3. stor. pred Kr., pozri Istros (historik)
Istros (syn Aigypta)

**Istros** (*Istros*) je v gréckej mytológii syn egyptského kráľa Aigypta a jeho arabskej manželky.
 
Istros bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Istrovi potom za manželku vybrali Hippodameiu, dcéru Danaa a jednej z jeho manželiek Hamadryád, podľa antického autora Apollodora z Atén, Foiby, alebo Atlanteie. Danaos, ktorý sa s tým ešte stále nevedel zmieriť, svojim dcéram následne prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.

## Referencie a bibliografia

Kategória:Postavy gréckej mytológie
Zardonic

**Federico Augusto Ágreda Álvarez** (* 22. október 1985, Barquisimeto, Larta, Venezuela), viac známy pod umeleckým menom **Zardonic**, je venezuelský klávesista, DJ, skladateľ, producent a remixér, známy predovšetkým svojimi drum and bassovými remixami skladieb skupín Nine Inch Nails, The Berzerker alebo Gorgoroth. Tiež je známy svojou vlastnou tvorbou, ktorú vydáva cez vydavateľstvá Human Imprint a OWSLA.

Svoje koncerty odohral okrem svojej rodnej krajiny aj v štátoch ako Kolumbia, Ekvádor, Brazília, Argentína, Čile, Panama, Kostarika, Honduras, Salvádor, Guatemala, Mexiko, Portugalsko, Španielsko, Francúzsko, Belgicko, Nemecko, Holandsko, Rakúsko, Česko, Slovensko, Taliansko, Rumunsko, Bulharsko, Rusko a Japonsko.

## Diskografia
### Ako Zardonic
;Albumy
* *Vulgar Display Of Bass* (2012)
* *Far Beyond Bass - The Vulgar Remixes* (2013)

;EP
* *Her Lust For Blood / Scourge* (2006)
* *House Of Sorrow / Moonlight Ceremony* (2007)
* *Acid Industries / Reliquia / Braindrainer* (2008)
* *Neurotica (s Identity) / Natural Born Killers (s Malsum) (2008)
* *Chaotic Serenity* (2008)
* *Halfbeaten / Nightcrawler* (2008)
* *Those Who Know The Truth* (2009)
* *Stop The Suffering (s Alcrani) / Alerte Rouge (s Petrom Kurtenom)* (2009)
* *Lovecraft Machine* (2010)
* *South Of Human* (2010)
* *El Sistema* (2011)
* *The End Of Days* (2011)
* *Bad Medicine (s NumberNin6)'' (2012)

;Single
* „Inherit“ (2006)
* „Seizure Of Iniquity“ (2007)
* „Solaris“ (2008)
* „Ashtray“ (2008)
* „Shrapnel Of Fear“ (2008)
* „Zen“ (s Claw) (2008)
* „Relentless Beating“ (2008)
* „Zeichen“ (s Mocks) (2009)
* „Policia (s Jamesom Messinianom) / Fresh Meat“ (2009)
* „The Law“ (2009)
* „Subliminal“ (s Hedj) (2009)
* „F***ing Up The Program“ (s Brainpain) (2010)
* „Dreams (so Syze) / Dead Miracles“ (2010)
* „My Prey (so Syze) / Frozen Pathways VIP“ (2010)
* „Subliminal (s Hedj) / Paranoia (Remix)“ (2012)
* „Without You“ (s Krusha) (2012)
* „When All The Seraphim Cry“ (s The Unguided) (2013)

## Referencie

## Externé odkazy
* Oficiálna webstránka
* Zardonic na MySpace
* Diskografia Zardonica na Rolldabeats
* Diskografia Zardonica na Discogs

## Zdroj

Kategória:Dídžeji
Kategória:Remixéri
Kategória:Drum and bassoví hudobníci
Kategória:Venezuelskí umelci
Gregor XII.

**Gregor XII.** (vlastným menom *Angelo Corrario*; * asi 1326, Benátky, Taliansko – † 18. október 1417, Recanati) bol 205. pápež. Pápežský úrad zastával v od 30. novembra 1406 do 4. júla 1415.

Po svojom zvolení v Ríme sa stal následníkom Inocenta VII.. V konkláve vtedy zasadalo len 15 kardinálov. Zvolený bol pod podmienkou, že ak avignonský pápež Benedikt XIII. zruší všetky svoje nároky na pápežský stolec, on sa zachová rovnako, aby sa mohla konať nová voľba, a tak by bola ukončená veľká západná schizma (1378 – 1417).

K tomu nedošlo a situácia zostala komplikovaná. Ani jeden pápež nechcel ustúpiť a obaja sa považovali za platne zvolených. Situácia sa vyriešila až na kostnickom koncile. Gregor nominoval Karola z Malatesta a kardinála Dominici di Ragusa za svojich legátov. Kardinál zvolal koncil. Legáti ohlásili, že Gregor opustil pápežský stolec (a vymenovali ho pápežským legátom v Ancone). Koncil potom zosadil tiež protipápeža Jána XXIII. a západná schizma sa tak skončila.

Gregor dožil svoj život v pokoji v Ancone. Je pochovaný v katedrále v Recanati. Pápeži, ktorí vládli po ňom, sú všetci pochovaní v Ríme.

## Pozri aj

* Zoznam kardinálov vymenovaných Gregorom XII.

## Iné projekty

## Externé odkazy
* Životopis na Enciclopedia Treccani
* Gregor XII. na Regesta Imperii

## Zdroj

Kategória:Narodenia v 14. storočí
Kategória:Úmrtia 18. októbra
Kategória:Úmrtia v 1417
Kategória:Talianski pápeži
Kategória:Osobnosti z Benátok
Kategória:Pápeži, ktorí abdikovali
Milan Gaľa

**Milan Gaľa** (* 21. január 1953, Jarovnice – † 1. jún 2012, Košice) bol slovenský politik za KDH, neskôr za SDK a SDKÚ-DS, po nežnej revolúcii poslanec Snemovne národov Federálneho zhromaždenia, v dvoch funkčných obdobiach poslanec Národnej rady SR, od roku 2004 poslanec Európskeho parlamentu.

## Biografia
V roku 1976 vyštudoval Lekársku fakultu Univerzity Pavla Jozefa Šafárika v Košiciach. V roku 1980 zložil atestáciu zo stomatológie. Po nežnej revolúcii sa politicky angažoval. V roku 1990 sa pridal do Okresného národného výboru v Prešove. Od roku 1990 až do roku 2002 bol členom zastupiteľstva v obci Lipany (v roku 1990 tu zastával aj post zástupcu primátora). Vo voľbách roku 1992 bol za KDH zvolený do slovenskej časti Snemovne národov. Vo Federálnom zhromaždení zotrval do zániku Česko-Slovenska v decembri 1992. 

V slovenských parlamentných voľbách v roku 1994 bol zvolený do Národnej rady SR. Zotrval tu do roku 1998. Opätovne sa v slovenskom parlamente objavil po parlamentných voľbách v roku 2002. Pôsobil na poste podpredsedu výboru pre zdravotníctvo. V NR SR zostal do roku 2004. Vo voľbách v roku 2004 bol zvolený do Európskeho parlamentu.

V roku 1994 sa stal predsedom krajskej organizácie KDH. Neskôr sa podieľal na vzniku politických strán SDK a SDKÚ. Bol poradcom premiéra Mikuláša Dzurindu pre zdravotníctvo. V roku 2001 sa stal členom centrálnych orgánov SDKÚ. V krajských voľbách roku 2001 bol zvolený do zastupiteľstva Prešovského kraja. Tento mandát obhájil aj v nasledujúcich volebných obdobiach a zastával ho až do svojej smrti. Publikoval dve zbierky aforizmov. Denník SME ho označil za gentlemana slovenskej politiky.

V parlamentných voľbách v roku 2012 kandidoval do Národnej rady SR za SDKÚ–DS, no nebol zvolený. Zomrel náhle v júni 2012, keď počas jazdy autom dostal srdcový infarkt v blízkosti chatovej osady Girbeš na okraji Košíc.

## Referencie

* 

## Externé odkazy
* Milan Gaľa v parlamente  
* Na stánkach EP

Kategória:Osobnosti z Jarovníc
Kategória:Absolventi Lekárskej fakulty Univerzity Pavla Jozefa Šafárika v Košiciach
Kategória:Slovenskí lekári
Kategória:Politici KDH 
Kategória:Politici SDKÚ
Kategória:Poslanci Snemovne národov Federálneho zhromaždenia
Kategória:Poslanci NR SR (1994 – 1998)
Kategória:Poslanci NR SR (2002 – 2006)
Kategória:Slovenskí europoslanci (2004 – 2009)
Kategória:Poslanci Prešovského samosprávneho kraja
Kategória:Poslanci obecných zastupiteľstiev na Slovensku
Kategória:Úmrtia na infarkt myokardu
Borka

náhľad|Borka duba balkánskeho.

**Borka**  (; ľudovo: kôra) je odumretá, vrchná vrstva hustej stonky (kmeňa) alebo koreňa, ktorá tvorí pružný a vodu neprepúšťajúci ochranný obal. Tvoria ju odumreté bunky vonkajšej časti kôry a časti lyka, ktoré neskôr zdrevnatejú.

## Referencie

## Pozri aj
* Strom

## Iné projekty

Kategória:Anatómia a morfológia rastlín
Kizľar

**Kizľar** () je väčšie mesto v Dagestane v Ruskej federácii. Leží v delte rieky Terek pri hranici s Čečenskom, zhruba 65 kilometrov severne od Chasaviurtu a zhruba 220 kilometrov na severozápad od hlavného mesta Machačkaly. V roku 2010 bol počet obyvateľov približne 49 000. Asi 40% obyvateľstva tvoria Rusi.

## Dejiny
Mesto bolo založené v roku 1735 ako vojenská pevnosť.

Počas prvej čečenskej vojny na mesto zaútočili čečenskí separatisti, ktorí v miestnej nemocnici zajali 3700 ľudí, ktorých držali ako rukojemníkov (tzv. teroristický útok v Kizljare). Neskôr pri odchode z oblasti došlo k otvorenému boju medzi separatistami a ruskými silami.

## Iné projekty

Kategória:Mestá v Rusku
Kategória:Dagestan
Poľský výbor národného oslobodenia

náhľad|Manifest Výboru národného oslobodenia na plagáte.
**Poľský výbor národného oslobodenia** (po poľsky: *Polski Komitet Wyzwolenia Narodowego*) alebo **Lublinský výbor** bol vytvorený v júli 1944, predstavoval pro-sovietsku Poľskú dočasnú vládu na území oslobodenom Sovietskym zväzom. Tvorili ho prevažne komunisti a socialisti, príslušníci Ľudovej armády (Armia Ludowa).

1. augusta 1944 bol Lublinský výbor sovietskou vládou oficiálne uznaný ako Poľská dočasná vláda. Od tohto obdobia Stalin de facto ignoroval poľskú exilovú vládu v Londýne.

Kategória:Dejiny Poľska
Milka Planincová

**Milka Planincová** (* 21. november 1924, Drniš, Juhoslávia, dnes Chorvátsko - † 7. október 2010, Záhreb, Chorvátsko) bola juhoslovanská premiérka (oficiálny titul bol *predseda Najvyššieho zväzového výboru*) od 16. mája 1982 do 15. mája 1986.

Bola jedinou ženou v dejinách, ktorá zastávala funkciu predsedu vlády v socialistickom štáte, okrem toho v rokoch 1963-1965 zastávala funkciu ministra školstva Juhoslávie a v rokoch 1967-1971 bola predsedníčkou parlamentu (Skupštiny). Jej vláda musela riešiť citlivú otázku zahraničného dlhu Juhoslávie, ktorý bol značný, a spolu s ďalšími faktormi (hospodárska zaostalosť, nízka efektivita práce) spôsoboval krajine významné hospodárske problémy. Boli preto prijaté ochranné opatrenia a pôžičky sa začali splácať. Tie sa však do istej miery minuli účinkom a iba zvýšili nespokojnosť obyvateľstva.

Milka Planic odišla z politiky v roku 1986 a naďalej žila v Záhrebe.

## Zdroj

Kategória:Chorvátski politici
Kategória:Premiérky